
Es descriu la morfologia del primer estadi de Stenopus spinosus, la zoe-l. Les larves s'han 
aconseguit a partir d'una femella ovada capturada en una cavitat submarina de Menorca 
i posteriorment mantinguda en aquàrium. La larva menorquina és molt próxima ala descrita 
per Bourdillon- Casanova (1960) del plancton del Golf de Marsella, i ambdues poblacions 
es distancien de la morfologia descrita per Seridji (1990) a partir de larves planctóniques 
de prop de les costes algerianes. 

MORPHOLOGY OF THE ZOEA-I OF Stenopus spinosus RISSO (CRUSTACEA, 
STENOPODIDEA) FROM THE MINORCA COAST. The zoea-l of Stenopus spinosus is 
described after hatching of a female obtained in a submarine cave in Minorca and later kept 
in an aquarium. This first instar is very close to that described by Bourdillon-Casanova 
(1960) from plankton of the Gulf of Marseille, whereas both are distinct from the plankton 
zoeas studied by Seridj! (1990) from the Algerian off-shore waters. 

veritables (Caridea) i els macrurs 
reptadors primitius com els cadells i afins 


L'interès per l'estudi morfològic dels 
estadis larvaris dels crustacis és fora de 
dubte per les implicacions evolutives que 
en resulten, complementàries a les 
basades en les característiques de l'estat 
adult. Pel que respecte a la família de 
decàpodes Stenopodidae Claus, encara 
no està consensuada la seva posició 
filogenètica entremig de les gambes 


(Thalassinidea) o les cranques cigaleres i 
ermitans (Anomura). Una part de les 
afinitats cap als Reptantia ve imposada 
per l'estructura de les sedes posteriors 
distals del tèlson de la zoe (Gurney, 1924, 
a Burkenroad, 1981; Seridji, 1990), que és 
similar a la dels reptants esmentats i fins 
i tot a la dels dromiacis (Williamson, 
1974). Alguns autors recents inclouen la 

família dins dels Reptantia, com ara Noel 
(1990), que segueix el criteri de Saint- 
Laurent (1979). Per altre banda, 
l'estenópid adult preserva encara 
característiques primitives, com la 
presència d'una pinça als potents tercers 
pereiopodis, caràcter que el fa 
inconfusible. El que de tot això es deriva 
és la individualització de la família 
Stenopodidae Huxley, 1879 dins un rang 
superior que abastiria, ella sola, un dels 
quatre subordres, concretament els 
Euzygida, en que Burkenroad (1981) divi- 
dí els decápodes. O bé assoliria el rang 
d'infraordre, el dels Stenopodidea Claus, 
1872, dintre del vast subordre 
Pleocyemata Burkenroad, 1963, que 
inclouria també les gambes veritables i 
tots els reptants macrurs ¡ braquiurs, tal 
com proposa la classificació general dels 
crustacis recents de Bowman ¡ Abele 
(1982). 

Dins de la famflia Stenopodidae, 
l'única espècie del gènere Stenopus 
reconeguda a la Mediterrània és 
Stenopus spinosus Risso. Es coneixen 
alguns dels seus primers estadis larvaris, 
bàsicament a partir de pesques de 
plàncton on s'ha identificat una part de les 
fases zoe. Cano (1981), Rurian (1956), 
Bourdillon-Casanova (1960) i Seridji 
(1990) n'han descrit i figurat larves 
procedents de la Mediterrània. En el 
present treball comparem el nostre mate- 
rial amb el tractat pels tres últims autors 
esmentats. El darrer d'aquests, al estudiar 
mostres de les costes algerianes, troba un 
nivell de variabilitat superior al que fins ara 
s'havia reconegut en comparar poblament 
adriàtic, napolità i marsellès. La situació 
. geogràficament intermèdia de les Balears 
respecte a aquest eix principal de variació 
dins la Mediterrània fa interessant la 
descripció i comparació de les poblacions 


insulars. 

Dins l'àmbit naturalístic, Stenopus 
spinosus ha estat tardanament citat a les 
costes de les Balears en relació a la resta 
de l'àrea, que és de tipus atlantomedi- 
terránia (Levvinshon i Holthuis, 1978). En 
efecte, aquesta vistosa però etològi- 
cament críptica espècie havia estat iden- 
tificada pel carcinòleg Alvar Cardona a 
Menorca el 1978, a través d'una fotografia 
d'una femella ovada feta per Florian Orfila 
(com. pers.) a una cova submarina del 
sud de Menorca, concretament a Es Cap 
den Font, que no va capturar pel perill que 
podria comportar a l'espècie. Cardona, tot 
i que havia publicat interessants 
recerques decapodològiques, deixà 
inèdita la identificació de l'espècie. Fou el 
1985 que Massutí publicà la primera 
troballa feta a la costa mallorquina, a 
Canyamel. Aquest autor en donà, a més, 
una descripció morfològica precisa i figurà 
l'exemplar. 

Més endavant Gili i Macpherson 


(1987), al prospectar les coves 
submarines de Capdepera, donaren a 
conèixer la seva presència i llur 


preferència per les parts fosques de les 
cavitats. Les dues cites que acabem 
d'assenyalar a Mallorca queden recollides 
a l'inventari de decàpodes de les Balears 
que confeccionen Garcia i Massutí (1987). 
A Menorca, mentrestant, Pretus i Orfila la 
troben arreu de les cavitats illenques 
(Pretus, 1989) (Fig. 1). 


Morfologia de la zoe-l (Figs. 2-4) 


Material. La recol.lecció el 21-07- 
1990 i posterior conservació en aquàrium, 
d'una femella ovada procedent de la 
cavitat submarina que descrivim com a 
Cova den Belchamber, ubicada a la costa 

COVES NEGRES 

COVA DETS ANGLESOS 


Rostre 





4*00'E ^5 52 


Longitud total | 


PONT DEN GIL 


40*00'N 

ESCULL DEN CARAGOL 
CAP DEN FONT 
CALAN PORTER 





Fig. 1. Requadre inferior: localitats de referencia utilitzades, dins la Mediterránia Occidental. A, segons 
Bourdillon-Casanova, 1960. B. segons Seridji, 1990. C, present estudi. Centre: cavitats submarines a 
Menorca on hem observat Stenopus spinosus; figura el topónim de la cavitat si en té, incloent el nou 
topónim proposat aquí "Cova den Belchamber", dedicat al seu descobridor, Mr. Thom Belchamber. 
Requadre superior: longitud del rostre en front de la longitud total del cos, en mm. per les zoes nascudes 
d'una femella precedent de la cavitat Cova den Belchamber. 

Lower inset: reference localities for the West Mediterranean. A, after Bourdillon-Casanova, 1960. B, after 
Seridji, 1990. C, our study. Centre: Minorcan submarine caves where Stenopus spinosus has, been 
observed by us;place-names for caves are used when known, including the new toponymy proposed here, 
Belchamber Cave, dedicated to its discoverer Mr. Thom Belchamber. Upper inset: rostrum length (mm) 
in relation to total body length, for zoeas-l born from a female collected in Belchamber Cave. 


de Macaret, al NE de Menorca, va 
permetre obtenir el primer estadi del 
desenvolupament larvari després de la 
desclosa dia 3-08-1990. Les larves es van 
recollir i fixar unes hores més tard del seu 
alliberament. El material inicial consistí en 
un total de 27 exemplars, tots pertanyents 
a l'estadi zoe-l. La femella va provocar el 
neixement de les cries per expulsió amb 
enérgics moviments dels pleopodis. Entre 
els exemplars recollits se'n troben alguns 


amb el rostre encara arreplegat, prova de 
la immediatesa de la seva eclosió. 
Seguidament es descriu la morfologia i 
variabilitat dels exemplars ben formats. 
Els trets principals que diferencien la 
zoe-| de la resta d'estadis zoe més 
avangats són l'abséncia dels segons 
pereiopodis, àdhuc en forma de brot, la 
manca d'espines supraorbitals, el caràcter 
sèssil dels ulls, i un tèlson manifestament 
enforquillat. La zoe-l de Stenopus 

spinosus Risso presenta una llarga espina 
dorsal en el tercer segment abdominal. 
La longitud total de 6 exemplars que 
es conserven sencers varia entre 5.06 
mm i 5.30 mm, des de l'extrem posterior 
de les sedes furcals fins a l'àpex del 
rostre. La relació entre la longitud del 
rostre i la longitud total revela indicis 
d'alometria positiva (Fig. 1), tot i que 
estem considerant la variabilitat individual 
dins una mateixa classe d'edat. 
Comparativament, les zoe-I són pròximes 
a la talla que defineix Bourdillon- 
Casanova (5.50 mm totals, 1.70 mm 
rostrals), i més grans que les que 


descriuen Cano o Kurian. Seguidament es 
descriu amb detall la quetotàxia i 
ornamentació dels segments i apéndix 
corporals. i 

La closca (Fig. 2) és llisa, 
posteriorment arrodonida, i el rostre, 
rectilini, es recobreix d'espinetes curtes, 
dorsals en el segon terç, i dorsals i també 
laterals en el terç distal (Fig. 3a). 
L'abdomen consta de 5 segments i del 
télson. El primer segment abdominal duu 
un parell d'expansions dorsals anteriors, 
sovint anomenades espines, dirigides 
anteriorment, i dues llargues expansions 
pleurals laterals. El segon segment és 





Fig. 2. Zoe-l de Stenopus spinosus, Cova den Belchamber (NE Menorca) (A) 
Stenopus spinosus Zoea I, Belchamber Cave (NE Minorca) (A) 


inerme. L'expansió dorsal del tercer 
segment abdominal ultrapassa l'extrem 
posterior del cinqué segment, i va 
acompanyada a cada costat d'una 
espineta opcional lateral, una seda curta 
plomosa o simple, i una seda dorsal més 
llarga i laxament plomosa; l'extrem distal 
de l'expansió dorsal és magrament 
denticulat, amb espinetes de menys de 4 
um. Les expansions pleurals laterals del 
tercer segment són més curtes que les 
del primer segment, i acaben en forma de 
ganxo. El quart segment abdominal porta 
un parell de sedes mediodorsals curtes i 
un parell de posterolaterals més llargues. 
El cinqué segment abdominal porta una 
expansió dorsal curta i una de ventral 
senar, corbada en sentit anterior. E! sisé 
segment abdominal, soldat a! télson, és 
molt llarg, i va proveit ventralment 
d'espinetes dirigides cap endavant en el 
tram anterior i cap endarrere en el poste- 
rior. El télson (Fig. 3b) acaba en 6 sedes 
plomoses posteriors a cada lóbul, la més 
externa és molt curta, corbada i proveida 
de fina plomositat (Fig. 3c). Aquesta 
plomositat en cap cas és semblant als 9 
pels rígids que descriu Seridji per aquesta 
seda. L'espina terminal de cada lóbul del 
télson té el marge anteromedial 
lleugerament en forma de teulada, però 
mai espinós com la descripció de Seridji. 
Finalment, el número d'espines del marge 
extern del tèlson és de 8-9, de longitud 
creixent en sentit posterior. 

L'antena 1 (Fig. 3d) arriba fins a la 
meitat del rostre. El peduncle mostra una 
lleugera senyal de divisió articular a la 
meitat del recorregut. Distalment es pre- 
senta una seda interna i un antell curt 
proveit de 3 bastonets olfactius externs i 
una seda plomosa interna. 

El peduncle de l'antena 2 (Fig. 3e) té 
una petita espina distal interna. Endopodi 

acabat en dues sedes ciliades. Exopodi 
amb un llarg segment proximal i 4 
segments distals subquadrats, el segment 
basal porta dues Zones piloses internes i 
una espineta externa, el marge intern i 
distal duu 9 sedes, i el marge extern duu 
una seda. 

La mandíbula (Fig. 3f) és ampla i 
robusta, sense palp, llavi superior 
arrodonit. La maxilla 1 (Fig. 4a) té un 
palp vestigial, l'endit coxal acaba en 7 
sedes o espines, l'endit basal acaba en 5 
sedes o espines. La maxilla 2 (Fig. 4b) 
amb el protopodit que porta 2 endits 
bilobulats, l'endit coxal amb 9 + 4 sedes i 
l'endit basal amb (4 + 1 basal) + (4 + 1 
basal) sedes. No podem atribuir un 
significat important a les diferències entre 
aquestes quantitats i les de Bourdillon- ` 
Casanova i Seridji, amb 8 + 3 sedes a 
l'endit coxal i 4 + 4 sedes a l'endit basal, 
ja que es tracta de sedes de difícil 
observació que els poden haver passat 
desapercebudes. L'endopodi de la 
maxilla 2 acaba en 3 sedes, i l'exopodi o 
escafognatit porta 5 sedes. 

El maxil-lípede 1 (Fig. 4c) té un 
protopodi que duu 14 sedes distribuides 
en grups de 2 4 1 4 1 4 3 4 4 4 3 de la 
base a l'àpex. L'endopodi té dos 
segments, el primer amb 3 sedes i el 
segon amb 4 + 2 sedes. L'exopodi té 4 
sedes distals. Maxilelipede 2 (Fig. 4d) amb 


,el protopodi que té 2 + 1 + 1 sedes; 


exopodi amb 6 sedes plomoses; endopodi 
de 5 artells, amb 2 + 1 + 0 + 2 + 5 sedes 
des del basal a l'apical. Maxil-lípede 3 
(Fig. 4e) amb el propodi que té 1 1 « 1 
sedes molt fines al marge intern; exopodi 
amb 6 sedes plomoses; endopodi de 5 
artells, amb 2 + 1 + O + 2 + 5 sedes des 
del basal a l'apical. i 
El pereiopodi 1 (Fig. 4f) amb 
l'endopodi que duu 5 sedes, l'exopodi 





Fig. 3. Zoe-l de Stenopus spinosus, Cova den Belchamber (NE Menorca). a, rostre (A). b, tèlson (A). 
C, detal! de l'extrem lateral del télson (C). d, antena 1 (C). e, antena 2 (A). f, mandíbules i llavi superior 
(C). 

Stenopus spinosus Zoea-l, Belchamber Cave (NE Minorca). a, rostrum (A). b, telson (A). c, outermost 
part of telson (C). d, antenna 1 (C). e, antenna 2 (A). f, mandibles and upper lip (C). 


0,3 mm 





Fig. 4. Zoe-I de Stenopus spinosus, Cova den Belchamber (NE Menorca). a, maxil«la 1 (c). b, maxilla 2 
(C). c, maxiblipede 1 (C). d, maxil-Ifpede 2 (B). e, maxillípede 3 (B). f, pereiopodi 1 (B). 

Stenopus spinosus Zoea |, Belchamber Cave (NE Minorca). a, maxilla 1 (C). b, maxilla 2 (C). c, maxilliped 
1 (C). d, maxilliped 2 (B). e, maxilliped 3 (B). f, pereiopod 1 (B). 

Taula 1. Diferències observades entre les zoe-| de Marsella (Bourdillon-Casanova, 1960), Argelia 
(Seridji, 1990) i Menorca (Balears). Els nombres estimats a partir de les figures van entre parèntesi. 
Differences observed between the three zoeas-l studied, from Marseille (Bourdillon-Casanova, 1960), 
Algeria (Seridji 1990) and Minorca (Balearic Islands). Numbers estimated from the figures appear in 
brackets. 


MARSELLA ARGELIA BALEARS 
Expansions pleurals als 
segments abdominals 2 i 4 - + - 
Pleural expansions on 
abdomen segments 2 and 4 


Sedes dorsals del tercer 
segment abdominal 1-1-1 1-1-1 1-2-1 
Setae on abdomen segment 2 


Tèlson espines externes 9 8 8-9 
Telson, outer spines 


Tèlson, seda curta ciliada espinosa/forcada ciliada 
Telson, short seta ciliated spiny/forked ciliated 


Antena 1, seda+bastonets 

olfactius de l'artell distal (0)+4 (0+2) 1+3 
Antenna 1, setae + aesthetacs 

on distal exopod article 


Maxil+la 1, sedes i espines de l'endit coxal 7 8 7 
Maxilla 1, setae and spines of coxal endite 


Maxilela 2, sedes i espines de l'endit basal 8+3 8+3 9+4 
Maxilla 2, setae and spines of basal endite 


Maxil«la 2, sedes i espines de l'endit coral 444 444 545 
Maxilla 2, setae and spines of coralendite 


Maxilelípede 1, sedes del protopodit 2 2434243 4434443 
Maxilliped 1, setae of protopodite 


Maxil-lípede 1, sedes de 

l'artell 1 de l'endopodi ? 2 3 
Maxilliped 1, setae of first 

endopod article 


Maxil-lipede 1, sedes de 

l'artell 2 de l'endopodi ? 441 442 
Maxilliped 1, setae of 

second endopod article 


és trisegmentat ¡té 2 + 2 + 2 sedes; el 
protopodi porta 3 sedes laterals, les 2 
anteriors molt subtils. 


Discussió 


La taula 1 resumeix les diferéncies 
observades entre les larves zoe-l de 
referència i la població balear. Destaca la 
similitud d'aquesta darrera amb la 
població marsellesa que descriu 
Bourdillon-Casanova, de la qual 
aparentment tan sols es separa per (1) 
tenir les sedes dorsals del quart segment 
abdominal parells, enlloc de 1 + 2 dorsals; 
(2) portar una seda plomosa ¡ 3 bastonets 
olfactius a la branca externa de la primera 
antena, enlloc de tots 4 bastonets 
olfactius; (3) major nombre de sedes als 
endits de la maxil*la 2, encara que, com 
hem suggerit, pot ser atribuible a 
limitacions en la seva visualització. 

La larva que descriu Seridji 
procedent de les costes algerianes és 
francament diferent de les dues anteriors, 
tant per anar fornida de processos 
pleurals als segments abdominals 2 i 4, 
com per la preséncia de pintes de sedes 
rígides a la seda externa i a l'espina apical 
dels lóbuls del telson. Finalment, seguint 
les observacions de Bourdillon-Casanova, 
la larva de Kurian, procedent de l'Adriàtic, 
compte amb un menor nombre d'espines 
externes del télson -unes 7 comparat amb 
les de la Mediterrània Occidental -de 8 a 
9-. Totes les observacions de variabilitat 
esmentades no sabem si reflecteixen 
esdeveniments individuals i 
intrapoblacionals, o bé són indicis de 
variabilitat geogràfica. Si més no, les 
diferències que detalla Seridji semblen 
massa rellevants per tractar-se de 
variació encara no fixada genèticament. 

En canvi les poblacions englobades al 
nord de la Mediterrània Occidental, 
mostren major uniformitat morfològica. 

